דניאל תייס

דניאל תַייס (בגרמנית: Daniel Theis; נולד ב-4 באפריל 1992) הוא כדורסלן גרמני המשחק בעמדות הפאוור פורוורד והסנטר בקבוצת מונקו מליגת העל הצרפתית  ובנבחרת גרמניה.

קריירה מקצועית
גרמניה
תייס נולד בעיר זלצגיטר, ושיחק בקבוצת הנוער של ניו יורקר פנטומס בראונשווייג עד גיל 18. בעונת 2010/2011 החל לשחק בקבוצה הבוגרת של בראונשווייג בליגת העל הגרמנית, במדיה שיתף פעולה עם הרכז דניס שרודר. בשתי עונותיו בבראונשווייג סיימה הקבוצה במקומות החמישי והשביעי בליגה הגרמנית, בהתאמה.

בעונת 2012/2013 עבר לשחק ברטיופארם אולם שהשתתפה ביורוקאפ, ובעונתו השנייה בקבוצה זכה בתואר "השחקן הצעיר המצטיין של ליגת העל הגרמנית". בקיץ 2014 השתתף תייס בליגת הקיץ של ה-NBA כשחקן וושינגטון ויזארדס, אך לא השיג מקום בסגל הסופי של הקבוצה.

בעונות 2014–2017 שיחק עבור ברוזה במברג, ובכל שלוש עונותיו בקבוצה זכה באליפות הליגה הגרמנית. בעונת 2016/2017, האחרונה שלו בבמברג, זכה בתואר "שחקן ההגנה המצטיין של הליגה הגרמנית", וסייע לקבוצתו לזכות בגביע הגרמני.

בוסטון סלטיקס
לקראת עונת  חתם תייס על חוזה לשתי עונות בקבוצת בוסטון סלטיקס מליגת ה-NBA. בעונתו הראשונה בבוסטון שימש כמחליפם מהספסל של אל הורפורד וארון ביינס, ועזר לקבוצה להשיג את המאזן השני בטיבו באזור המזרחי, 55–27. לקראת סיום העונה הסדירה סבל תייס מקרע במניסקוס בברכו השמאלית, ונאלץ להחמיץ את המשך העונה, כולל שלבי הפלייאוף. ללא תייס העפילו הסלטיקס בפלייאוף עד לגמר המזרח, בו הפסידו לקליבלנד קאבלירס בתוצאה 3–4.

ביולי 2019 חתם על חוזה לשנתיים נוספות בבוסטון. בעונת  קלע 9.2 נקודות ואסף 6.6 ריבאונדים בממוצע למשחק, כשחקן חמישייה קבוע, וסייע לסלטיקס להעפיל לגמר האזור המזרחי בפלייאוף.

שיקגו בולס
במרץ 2021 הועבר לשיקגו בולס, במסגרת טרייד משולש בו הייתה מעורבת גם וושינגטון ויזארדס.

יוסטון רוקטס
באוגוסט 2021 חתם תייס על חוזה לארבע עונות ביוסטון רוקטס.

חזרה לסלטיקס
ב-10 בפברואר 2022 חזר לבוסטון סלטיקס במסגרת טרייד, בתמורה לברונו פרננדו, אנס קאנטר פרידום ודניס שרדר. תייס הגיע עם הסלטיקס לגמר ה-NBA, שם הפסידו בשישה משחקים לגולדן סטייט ווריורס.

אינידאנה פייסרס
ב-9 ביולי 2022 עבר במסגרת טרייד יחד עם ניק סטאוסקאס, ארון ניסמית', מאליק פיטס וג'ואן מורגן לאינדיאנה פייסרס, בתמורה למלקולם ברוגדון. לאחר שהחמיץ 50 משחקים מפתיחת העונה בשל פציעת ברך, שיחק תייס לראשונה ב-2 בפברואר 2023 מול לוס אנג'לס לייקרס, אך בהמשך העונה נדחק מהרוטציה.

נבחרת גרמניה
בשנים 2011 ו-2012 שיחק תייס בנבחרת גרמניה הצעירה באליפות אירופה בכדורסל עד גיל 20. בשני הטורנירים סיימה גרמניה במקום החמישי.

בשנת 2014 השתתף לראשונה במשחקי נבחרת גרמניה הבוגרת, ב"טורניר ההזדמנות האחרונה" לקראת גביע העולם בכדורסל 2014, אליו לא העפילה. במוקדמות אליפות אירופה 2015 העפיל עם נבחרתו לאליפות עצמה, אך לא השתתף בה. באליפות אירופה 2017 עזר תייס לגרמנים לסיים במקום השישי בטורניר, כשרשם ממוצעים של 10.9 נקודות ו-6.3 ריבאונדים למשחק. בגביע העולם בכדורסל 2019 קלע 7.6 נקודות למשחק, אך נבחרתו סיימה במקום ה-18 בלבד.

סטטיסטיקות הקריירה
ביורוליג
 עונה קבוצה משחקים חמישייה דקות אחוזים מהשדה אחוזים משלוש אחוזים מהקו ריבאונדים אסיסטים חטיפות חסימות נקודות  ברוזה במברג 24  1  19.6  0.536  0.389  0.764  4.4  0.5  0.5  0.6  9.2  ברוזה במברג 30  1  19.7  0.598  0.410  0.709  4.6  0.7  0.7  0.9  9.6 קריירה 54  2  19.7  0.571  0.400  0.736  4.5  0.6  0.6  0.8  9.4

בעונה הסדירה של ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   בוסטון  63  3  14.9  0.541  0.310  0.753  4.3  0.9  0.5  0.8  5.3   בוסטון  66  2  13.8  0.549  0.388  0.737  3.4  1.0  0.3  0.6  5.7   בוסטון  65  64  24.1  0.566  0.333  0.763  6.6  1.7  0.6  1.3  9.2   בוסטון  42  37  24.5  0.552  0.347  0.687  5.2  1.6  0.6  1.0  9.5   שיקגו  23  14  25.0  0.522  0.281  0.651  5.9  1.8  0.7  0.6  10.0   יוסטון  26  21  22.5  0.469  0.291  0.675  5.0  0.8  0.4  0.7  8.4   בוסטון  21  6  18.7  0.598  0.357  0.688  4.7  1.0  0.4  0.7  7.9   אינדיאנה  7  1  15.6  0.477  0.182  0.417  3.1  1.3  0.3  0.9  7.0 קריירה   313  148  19.5  0.543  0.326  0.714  4.9  1.3  0.5  0.9  7.6

בפלייאוף ה-NBA
 עונה  קבוצה  משחקים  חמישייה  דקות  % מהשדה  % משלוש  % מהעונשין  ריבאונדים  אסיסטים  חטיפות  חסימות  נקודות   בוסטון  7  0  6.0  0.357  0.000  1.000  1.4  0.0  0.1  0.1  1.7   בוסטון  17  17  28.4  0.521  0.154  0.788  7.1  1.5  0.4  1.2  8.9   בוסטון  16  5  12.5  0.588  0.214  0.750  3.3  0.7  0.3  0.5  4.3 קריירה   40  22  18.1  0.527  0.167  0.791  4.6  0.9  0.3  0.8  5.8

קישורים חיצוניים

הערות שוליים

קטגוריה:כדורסלנים גרמנים
קטגוריה:כדורסלני נבחרת גרמניה
קטגוריה:שחקני NBA שלא נבחרו בדראפט
קטגוריה:כדורסלני לובן בראונשווייג
קטגוריה:כדורסלני רטיופארם אולם
קטגוריה:כדורסלני ברוזה במברג
קטגוריה:כדורסלני בוסטון סלטיקס
קטגוריה:כדורסלני שיקגו בולס
קטגוריה:כדורסלני יוסטון רוקטס
קטגוריה:גרמנים שנולדו ב-1992